**GEOGRAFIJA 8, 4. 5. 2020**

Lepo pozdravljen pri učenju geografije. Med počitnicami ste si nabrali novih moči, zato se bomo takoj lotili dela. Najprej nekaj informacij o **ocenjevanju znanja**.

Pridobili boste eno oceno. Vsi, razen Matjaža ste poslali Power Point predstavitev izbrane države. Vsem, ki ste jo poslali nekaj dni pred rokom za oddajo, sem jo tudi pregledala in dala povratno informacijo. To predstavitev boste sedaj v tem tednu lahko še popravili, izboljšali, poslali, da jo ocenim. Če komu nisem odgovorila, naj mi še danes napiše. **Power Point predstavitvi** boste dodali še **besedilo**, ki bi ga predstavili, najbolje wordov dokument. V besedilu napišite vse, kar bi v svojem govornem nastopu povedali. Vključite tudi razlago klimogramov. Verjamem, da ima večina besedilo že napisano, da ob njem vadi in ponavlja. Še enkrat vam v e -učilnici prilagam navodila za pripravo predstavitve, ki jih je treba upoštevati. To bo vaša ocena pri geografiji. Prepričana sem, da se boste potrudili in vaš izdelek še izboljšali. Pri zaključni oceni iz geografije bom upoštevala tudi vaše delo na daljavo in zbirala dokaze o njem.

Zaključili smo z osnovnimi naravnogeografskimi in družbenogeografskimi značilnostmi Severne Amerike. Preglej svoj zapis o gospodarstvu, v pomoč naj ti bo SDZ. Tema tvojega samostojnega dela danes so **ZDA,** učnasnov je zapisana v SDZ, str. 82 - 84.

Tvoje delo:

* V zvezek napiši naslov **ZDA.**
* Razmisli: Skušaj se spomniti in zapisati vsaj 3 stvari, ki jih o ZDA veš. Zapiši.
* Oglej si ameriško zastavo, na spletu poišči podatke: število zveznih držav, glavno mesto, politična ureditev… Zapiši v zvezek.
* V SDZ preberi vse o prvem in drugem valu priseljevanja v ZDA.
* Pojasni, zakaj ZDA imenujemo »**talilni lonec ljudstev**«.
* Razmisli in pojasni, zakaj sodijo ZDA med gospodarsko najbolj razvite države.
* Naštej nekaj naravnih pogojev, ki vplivajo na razvitost kmetijstva.
* Na str. 83 natančno preberi besedilo in opiši **značilnosti kmetijstva** v ZDA.
* Pojasni, zakaj se je industrializacija v ZDA začela ob SV obali Atlantskega oceana in Apalačih?
* Povzetek zapiši v zvezek.
* Reši nalogo 1 SDZ str. 82.
* Slikaj zapis in naloge ter oddaj v e-učilnico ali pošlji na mail.

Oglej si krajši film **o globalizaciji** in **mestnih naseljih** (str. 83) na povezavi <https://folio.rokus-klett.si/?credit=GEO8SDZ_2015&pages=82-83>

Če želiš izvedeti več klikni na:

<http://www.facka.si/gradiva/geo/amerika/1opredelitev/zda.html>

<https://eucbeniki.sio.si/geo8/2584/index.html>

Lep pozdrav do prihodnjič, učiteljica Silva